TÁRSULATI ÜGYEK. 
47 
testülettel cseréltük kiadványainkat. E szám azonban jóval nagyobb, ha 
tekintetbe veszszük azt, hogy a m. kir. földtani intézet utján is állunk egyéb, a 
százat meghaladó testülettel csereviszonyban. 
Es midőn így jelentésem végéhez jutok, engedje meg a tisztelt közgyűlés, 
hogy még azokról is megemlékezzem hálával, kik nagyobb, kisebb mérték¬ 
ben támogatták társulatunkat. Itt első sorban országunk képviselőtestületét, 
magas pártfogóinkat, hg. Eszterházy Miklós ő Főmagasságát és a m. tud. Aka¬ 
démiát kell fölemlíteni. A cs. és kir. Dunagőzhajózáú társulat budapesti vezér- 
igazgatóságának 1890-ben is köszöntünk egy személyre szóló szabad menetjegyet; 
tiszteletbeli tagunk Semsey Andor fedezte n. Zsigmondy Vilmosnak a Közlönyhez 
mellékelt arczképét; Inkey Béla alaptőkénk javára átengedte irói díját és özv. 
Tóth Agostonné ő nagysága a lefolyt évben is évdíjjal szaporítja boldogult 
férjének alapítványát. Könyvadományokat köszönünk a danzigi természettudo¬ 
mányi társulatnak, az osztrák cs. k. földmivelésügyi minisztériumnak, levelező 
tagunknak dr. Félix János úrnak Lipcsében, tiszteleti tagunknak dr. Stache Guido 
urnák Becsben, dr. Wülfing E. A. urnák Heidelbergában ; tagtársunknak Szigmeth 
Károly urnák Debreczenben, Agassiz A. tanár urnák New-Yorkban, tiszteleti 
tagunknak James Hall urnák New-Havenben, Vadona János urnák és a m. orvo¬ 
sok és természetvizsgálók vándorgyűlése állandó központi bizottságának. Fogadják 
az illetők e helyen is köszönetünket. Ezzel bevégezem hivatalos jelentésemet. 
V. Az elnök a közgyűlés elé terjeszti a titkári jelentésben foglalt következő 
indítványokat, ugyanis: 
a) Czanyuga József úrnak a társulat volt pénztárnokának hosszú és buzgó 
működéséért köszönet szavaztassák, mit a közgyűlés egyhangúlag elfogadott. 
b) dr. Staub Móricz első titkár, kit a választmány a társulat pénztárának 
ideiglenes kezelésével megbízott, maradjon továbbra is pénztárnok, mit a közgyűlés 
szintén helyesléssel fogadott. 
c) Mondjon a közgyűlés köszönetét Lőczy Lajos választmányi tagtársnak, 
Magyarország geológiai térképének érdekében tett fáradozásáért. A közgyűlés 
örömmel szavazza meg a köszönetét. 
d) Mondjon a közgyűlés köszönetét a m. tud. Akadémiának a gyűlésterem 
átengedéséért. A közgyűlés ezen indítványhoz is hozzájárul. 
VI. Ezzel kapcsolatban elnök jelenti, hogy árvíz esetén az akadémiának föld¬ 
szinti három termére szüksége lesz, ez esetben tehát az ülések megtartására más 
helyiségről fog kelleni gondoskodni. Tudomásul szolgál. 
VII. Első titkár bemutatja a tavaly kiküldött pénztárvizsgáló bizottság jelen¬ 
tését, a mely szerint a pénztári könyvek és a pénztári kezelésre vonatkozó okmá¬ 
nyok rendben találtattak. Tudomásul vétetik. 
VIII. Első titkár bemutatja az 1890 évi pénztári forgalomról való jelentését. 
Észrevétel nélkül tudomásul vétetett. 
(47) 
